壹輸盧迦論一卷

龍樹菩薩造

後魏瞿曇留支陽譯

體自體無常　　如是體無體

自體性無體　　故說空無常

問曰□以何義故造此一偈論□說何等義破何

等人□答曰□爲讀誦者於廣大部生懈倦心□又

爲聰叡先已廣習無量諸論於如來法海義中

思惟而生懈倦□於無常自體空不異義中□生

異相疑□爲斷此疑故造斯論□說何義者□今當

說□謂一切法無常自體空□自體空不離無常□

一切法自性自體空□是故無有常□一切諸佛

緣覺聲聞□於空法中而得出離□非於諸行斷

常法中而得解脫□偈言

滅空住有體　　則成於常見

若謂後時滅　　則成於斷見

以此義故□說一切法自體空□諸佛緣覺聲聞

羅漢□於此義中得利益故□破何等人者□今當

說□若有所得人離於諸行□說有無常則非正

見□若無常離有爲□無常則常猶如虛空□若如

是者□則有爲無爲體無差別□若有爲與無爲

合□無爲合故則甁不可破□若無爲與有爲合□

有爲合故則涅槃可壞□若不異者□則一切法

不可破壞□如涅槃常非緣生故□若諸行非因

緣生□不異虛空涅槃者□則有爲法不名無常□

若諸行非因緣生□是無常者□則虛空涅槃不

名爲常□若如是者□則有爲無爲無有勝法□若

無常離有爲□猶名無常者□則有爲離常□應名

爲常□但是事不然□若如是者□何等修多羅中

作如是說□以何義說□汝今所說以何義說□汝

今所說義不相應□非汝邪思之所能量□是故

汝說非爲正見□若人有所得□謂過去未來現

在法自體成者□當知是人則非正見□何以故□

無因生見故□若言未來體非因緣生自體成

者□則現在法亦非因緣生自性體成□以未來

現在自性平等無差別故□若性平等者□現在

有法皆從緣生□未來法何故非緣生□汝今此

義爲以修多羅說爲依義說□說不相應則無理

趣□若無理趣則不可信□若未來法無因緣生

自性成者□未來之法猶如虛空無有因緣□離

因緣故非因緣生□則無實未來體□無未來故

現在過去亦無□現在過去無故三世無體□若

有體者則是常見無因生故□若佛弟子有所

得見□則與外道迦毘羅等無差別□此論非爲

迦毘羅憂樓迦諸外道等□爲汝等輩同見之

人故造斯論□向說破何等人□爲令汝等有所

得人斷除邪見故作斯論□一輸盧迦偈句義

今當釋□偈言自體性無常者□自體名有生□有

法故名爲體□有所得人於此法中心取爲體□

此法於陰界入中有聲緣轉□如說一體二體

多體□如彼此人一二衆多各有自體故名自

體□如地水火風堅濕熱動各有自性□如是各

各自相自體故言自體□有所得人謂生住滅

同相者□是義不然□自體性無常故□彼體名有

所得人分別故生□是故離諸法無無常體□以

自相無常故□如佛告比丘□一切諸行皆悉無

常□以此說故□離法有無常自相者□是事不然□

若汝不了云何無常□我今當說□偈言如是體

無體故□體無體者□汝所分別無常者□彼無常

無體□是故體無體□自性無體故言無體□偈言

自體性無體者□離無體更無別體故□言自體

無體□若汝意謂離無體而有體者□是義不然□

以汝此法非修多羅說故□若謂無體是自體

者□是亦不然□以修多羅所不說故□世尊□於

何等修多羅中說如此法□於佛世尊修多羅

中□都無此義□以非經說故不成就□非大聖修

多羅所說之義則不應信□是故非唯言說而

得取證□偈言故說空無常者□如調伏三蜜提

經中說□佛告三*蜜提□眼空無常無不動□無

不壞無不變□何以故□性如是故□耳鼻舌身意

亦復如是□世尊□於此修多羅中說空說無常□

以是義故□知諸法空無常□無常無體□是故諸

法性自無體則無體義成□若能如是入修多

羅義□其義則成□若不入修多羅□其義則壞□以

我所說入修多羅□其義則成□是故性自無體

其義成就□一輸盧迦論一卷□凡諸法體性法

物事有名異義同□是故或言體□或言性□或言

法□或言有□或言物□莫不皆是有之差別□正音

云私婆婆□或譯爲自體體□或譯爲無法有法□

或譯爲無自性性

壹輸盧迦論*一卷